A kisbabám súlyos beteg és azt mondták, nem sok ideje maradt hátra. Mi – a szülők és családtagok - mellette maradhatunk ebben a helyzetben?
Kérjük, érdeklődjön a PIC/NIC dolgozóinál arról, hogyan tudják támogatni gyermeküket ebben a rendkívül nehéz helyzetben. Jelenleg nincsenek irányelvek a palliatív ápolásra vonatkozóan a koronavírus-járvány idején.Hogyha gyermeke egészségügyi állapota kritikus, beszéljen a kórházi ellátó személyzettel az Ön számára biztosítható védőfelszerelésről (például maszk, kesztyű, stb.) Érdeklődjön arról is, szabad-e fényképet vagy videót, illetve kéz- és láblenyomatot készíteni.  Ha megteheti, keressen pszichológiai és lelki támogatást, tervezze meg előre a saját mentális ellátását.
hu
Ajánlott az egészségügyi maszk használata az Újszülött Intenzív Osztályon (PIC/NIC)?
A maszk hordása csökkenti az esélyét, hogy egy COVID-19 fertőzött továbbadja a vírust. Ezáltal a maszk hordása segít megóvni másokat, különösen az Újszülött Intenzív Osztályon dolgozó ápolókat és orvosokat. Azonban a maszk használata önmagában nem elegendőg, szükséges a vízzel és szappannal történő rendszeres és alapos kézmosás. További információért kérjük, érdeklődjön a NIC munkatársainál.
hu
Az otthon maradt gyermekeimnek még nem volt lehetősége, hogy megnézzék az új kistestvérüket. Mit tehetek, hogy bevonjam őket?
Nagyon hasznos a lehető legjobban bevonni az idősebb testvéreket az új helyzetbe. Fontos, hogy a megfelelő nyelvezettel magyarázza el gyermekeinek a fennálló helyzetet. Ajánlja fel nekik, hogy fényképezzék le magukat vagy rajzoljanak képeket, amiket majd megmutatnak a babának, ezeket rakja ki az inkubátor közelében, amennyiben ez megengedett.A szülők pedig csinálhatnak fényképeket a babáról, amiket megmutathatnak az idősebb testvéreknek.Otthon alakítsa úgy az idejét, hogy minden gyermekével tudjon külön-külön időt tölteni. Rengeteg születésről és koraszülöttekről szóló képeskönyv közül lehet választani, melyek segítenek elmagyarázni a helyzetet az idősebb testvéreknek. Néha a nagytestvérek féltékenyek lehetnek vagy megharagszanak az új testvérükre, amiért ő kapja a legnagyobb figyelmet az első hetekben és hónapokban, ami miatt felborul az addigi életük.Hagyni kell, hogy a gyerekek beszéljenek az érzéseikről és aggodalmaikról, a szülőknek pedig megértően és következetesen kell reagálnia. Továbbá segítségért fordulhat országos szülőszervezetekhez is. Ezen a linken talál egy listát az EFCNI különböző országokban fellelhető partnerszervezeteiről.
hu
Egyes kórházak felajánlják, hogy képeket és videófelvételeket küldenek az Újszülött Intenzív Osztályról (PIC/NIC). Tartalmazzák az osztály higiéniai előírásai a mobiltelefon és tablet használatát?
Tekintettel a jelenlegi elszigetelt helyzetre, a mobiltelefon/tablet hasznos eszköz lehet ahhoz, hogy a kórházi dolgozók kapcsolatban tudjanak maradni a gyermek családjával. Amennyiben a mobiltelefon/tablet fertőtlenítve lett és megfelelő kézhigiénia mellett használják, nincs ok az aggodalomra.
hu
Hogyan maradjon a családunk kapcsolatban a babával és a kórházi személyzettel, ha az Újszülött Intenzív Osztályra (PIC/NIC) korlátozott a belépés?
Érdeklődjön a lehetőségeiről a PIC/NIC személyzeténél. Lehetséges, hogy rendelkeznek biztonságos kamerarendszerrel az osztályon.Ezek a digitális alkalmazások lehetővé teszik Önnek és a családjának, hogy többet lássák a babát. Talán arra is van lehetősége, hogy rögzítse, ahogy felolvas vagy altatót énekel gyermekének, amit a baba hallgathat az Ön távollétében.Természetesen ezek az alternatívák nem helyettesítik a bőrkontaktust vagy a közvetlen beszélgetést a babával. Ezek a javaslatok segítséget nyújthatnak a baba támogatásában és abban, hogy minél több lehetősége legyen a családnak a kapcsolattartásra.
hu
Hogyan segíthetem a kötődés kialakulását, ha el vagyok választva a babámtól?
Az újszülött felismeri az édesanyja hangját és illatát. Szóval, még ha nem is tud annyi időt tölteni gyermekével, mint szeretne, így is van rá lehetősége, hogy az ismerősség és nyugalom érzését biztosítsa.HangészlelésÉrdeklődjön a kórházi személyzetnél, hogy van-e lehetőség telefon- és videóhívásra a babával (különleges kamerarendszer és technikai felszerelés használatával) vagy hangrögzítő készülék behozatalára. Ezen megoszthatja például, mit csinált aznap, felolvashat vagy altatót énekelhet a babának.Tartsa észben, hogy amikor együtt lesz a gyermekével, több remek lehetőségük lesz majd a kötődés kialakítására, például szoptatás, kenguruzás, közös játék, felolvasás vagy egyszerűen beszélgetés révén.(Forrás: raisingchildren)Megjegyzés: Kérjük, figyeljen oda magára. Ezekben a megterhelő időkben az ember könnyen megfeledkezik a saját jólétéről. Az Egészségügyi Világszervezet (WHO) azt tanácsolja, hogy azoknak a szülőknek, akiknek el kell válniuk a gyermeküktől, legyen hozzáférése megfelelően képzett, egészségügyi vagy egészségügyön kívül dolgozó pszichológiai és mentális segítséghez.(Forrás: WHO)Továbbá segítségért fordulhat még az országos szülőszervezethez is. Ezen a linken talál egy listát az EFCNI különböző országokban fellelhető partnerszervezeteiről
hu
Koraszülött gyermek szülőjeként túlterhel az, hogy próbálom megvédeni a gyermekemet a koronavírustól. Mit tehetek?
Természetes dolog, hogy a szülők és nevelők túlterheltnek érzik magukat ebben a helyzetben. A legtöbb szülő alulértékeli a saját szükségleteit a gyermekükéhez képest. Azonban nagyon fontos, hogy magukra is figyeljenek oda. A szülők feszültségének csökkentése a babára is jó hatással van. Az alapvető igények, mint a kiegyensúlyozott táplálkozás és folyadékbevitel, valamint az elegendő alvás segíthetnek megszervezni a napot, ami megkönnyítheti a helyzetet.Pszichológusok, szociális munkások vagy különleges képzettséggel rendelkező egészségügyi szakértők segíthetnek Önnek és a családjának megbirkózni a nehézségekkel, illetve kommunikálni a babával. Az elején és a későbbiekben is sokat segít, ha (lehetőleg digitális megoldások révén) beszél a PIC/NIC munkatársaival, családtagokkal és barátokkal vagy akár más, hasonló helyzetben lévő családokkal.Ezen kívül felveheti a kapcsolatot az Önhöz legközelebb eső országos szülőszervezettel, akik el fogják látni Önt tanácsokkal, meghallgatják a problémáit és némelyik még internetes segítő csoportot is működtet a koronavírus-járvány idején.Ezen a linken talál egy listát az EFCNI különböző országokban fellelhető partnerszervezeteiről.A stressz leküzdésében segítségére lehet számos remek tipp az interneten, például a következő infografika vagy videó.
hu
Meg szabad fognom az újszülött gyermekemet, hogyha koronavírus fertőzött vagyok?
Igen, meg szabad fogni és kézbe lehet venni. Az Egészségügyi Világszervezet (WHO) helyesli a közeli érintkezést és korai kapcsolatot, valamint a kizárólagos anyatejes szoptatást, ami segíti a baba fejlődését.Ön segítséget kell, hogy kapjonGyermeke biztonságos szoptatásához, megfelelő légzéshigiénés és köhögési etikett  mellettMaszk hordásáhozA gyermekével való testi kontaktushoz ésHogy egy szobában legyen gyermekévelNe feledjen el kezet mosni mielőtt és miután érintkezik a babával, és tartson tisztán minden felületet.
hu
Mi történik, ha az Újszülött Intenzív Osztály (PIC/NIC) egyik munkatársa megfertőződik koronavírussal?
Minden COVID-19 pozitív egészségügyi dolgozót két hétre hazaküldenek, hogy megakadályozzák a vírus terjedését. A két hét lejárta után még mindig kimutathatják a vírus maradványait, de a betegek ekkor már nem fertőznek. Azonban, mivel bármely egészségügyi dolgozónál fennál a veszélye a tünetmentes koronavírus fertőzésnek, az orvosokok és ápolók maszkot hordanak az Újszülött Intenzív Osztályon, hogy megelőzzék a vírus terjedését.Az inkubátorok amellett, hogy melegen tartják a csecsemőket, védelmet nyújtanak a levegőben fellelhető, apró, koronavírust tartalmazó cseppektől.
hu
Milyen fenyegetést jelent a COVID-19 a koraszülöttekre?
Christoph Bührer professzor, a berlini Charité Egyetemi Kórház Neonatológiai Osztályának orvos-igazgatója egy, az EFCNI-nak (Európai Alapítvány az Újszülöttekért) adott interjújában értekezett a témáról:„A felnőttekhez képest a csecsemők sokkal kisebb eséllyel fertőződnek meg az új koronavírussal.Ezen kívül annak is kevesebb az esélye, hogy tüneteket produkáljanak. Kínában csupán 9 esetben mutattak ki fertőzést 1 évesnél fiatalabb csecsemőnél 2020 februárjában, mikorra a megerősített esetek száma összességében már meghaladta az 50 ezret. Egyetlen pozitívan tesztelt újszülött állapota sem volt súlyos, egyikőjük sem szorult intenzív kezelésre.Jelenleg nem állnak rendelkezésre pontos adatok a koraszülöttekről. Tekintettel arra, milyen gyakorisággal publikálnak COVID-19-et tanulmányozó epidemiológiai írásokat, azt a következtetést vonhatjuk le, hogy a kora- és újszülöttek nem elsődleges célpontjai a vírusnak.Amennyiben a koronavírus fertőzés tüdőgyulladáshoz vezet, a bronchopulmonális diszpláziás koraszülötteknél nagy valószínűséggel alakulnak ki súlyosabb tünetek (például légszomj, szapora lélegzetvétel, hiányos oxigénellátás), mint azoknál, akik egészséges tüdővel rendelkeznek, szóval ezeket a gyermekeket nagyobb eséllyel tesztelik koronavírusra. Ugyanakkor megnyugtató, hogy kevés koronavírus fertőzésről számoltak be a koraszülöttek körében.”
hu